Pretrvávajúci kasel
Dobrý Večer, dcéra má 10 rokov a už 2 mesiace kašle.Lekárka jej predpísala klacid 500mg, jednu tabletu každých 12 hodín. V letáku je uvedene,že liek nemajú užívať deti mladšie ako 12 rokov. Preto by som sa chcela spýtať, či môžme liek užívať dalej alebo treba prestat. Dakujem
Dobrý deň.
Ďakujeme za Vašu otázku.
Lekár sa pri výbere vhodných antibiotík riadi citlivosťou vyvolávajúceho patogéna, celkovým zdravotným stavom pacienta, doterajším priebehom ochorenia, vekom a hmotnosťou dieťaťa, ale aj aktuálnou dostupnosťou daných antibiotík. V prípade, že lekár zvolil spomínané antibiotiká, zvážil pomer prínosu liečby a prípadného rizika. Preto odporúčam riadiť sa jeho pokynmi a liečbu dodržiavať.
Prajem pekný zvyšok dňa.
S pozdravom
Mgr. Barbora Bičanovská